**Praktikstedsbeskrivelse**

Social- og sundhedsuddannelserne

Demensenheden Skovhøj

Kirkegade 71, 6840 Oksbøl

Praktikstedet

Plejecenter Skovhøj er beliggende i Oksbøl og er en del af Ældreområde Vest.

Skovhøj er en demensenhed med 14 plejeboliger fordelt på 2 afdelinger..

Personale

Personalet består af social- og sundhedshjælpere og social- og sundhedsassistenter og der er en område-sygeplejerske tilknyttet. Derudover består personalet af teamleder, sekretær, pedel, rengørings- og kostpersonale.

Teamleder på Skovhøj:

Thomas Heide Christensen, telefon 7994 7321/ 7994 7330, mail: thmo@varde.dk

Souschef og praktikansvarlig i Ældreområde Vest:

Susanne Meinertz, telefon 2080 7726, mail: sume@varde.dk

Elever

Vi modtager social- og sundhedsassistentelever.

Læringsmiljø

På Skovhøj har vi et positivt læringsmiljø. Eleverne får tilknyttet en vejleder, der sammen med eleverne er ansvarlige for praktikforløbet, men alle er medansvarlige for et godt og trygt læringsmiljø. Da vi er en del af den psykiatriske praktik, vil dette være et væsentligt fokusområde i relation til opgaverne.

Opgaver i praktikken kan være:

- Plejeopgaver i relation til personlig pleje (herunder stomi- og kateter pleje)

- Varetagelse af delegerede sundhedslovsindsatser; f.eks. medicindispensering og administration

- Sygdomsforebyggelse og sundhedsfremmende opgaver

- Rehabilitering

- Kontakt med pårørende og tværfaglige samarbejdspartnere

- Palliative plejeopgaver relateret til borgerens sidste levetid

Du vil sammen med din vejleder, gennem hele praktikken, arbejde med elevmaterialet og din vejleder vil råde og vejlede dig, så opgaverne passer til din læring og hvor langt du er i uddannelsen.

Forventninger til elever

Vi forventer, at du er aktiv, ærlig, engageret og selv tager et stort ansvar i egen læring således du kommer omkring dine praktikmål:

* At du overholder værdier og deltager i praksisfællesskabet i gruppen.
* At du arbejder målrettet og er bevidst om dit eget kompetenceområde.
* At du er opsøgende og undrende, spørger hvis der skulle opstå tvivl.
* At du kan sige til og fra i forhold til de opgaver du bliver stillet overfor.

Det forventes, at du kender dit elev materiale vedr. praktikken og at du har læst op på det pensum der er relateret til praktikken. Vi vil ligeledes henvise til evt. supplerende materiale, der kan bidrage til din faglige viden og udvikling.

Inden du starter i praktikken vil du modtage en arbejdsplan – og du er også meget velkommen til, at kontakte teamlederen hvis du har nogle ønsker til ferie.

Vi glæder os rigtig meget til at modtage dig som elev, og dermed som ny kollega i ældreområde Vest.